Oficiālais Vēstnesis L 336 , 23/12/2003 Lpp. 0031 - 0032



Komisijas Regula (EK) Nr. 2272/2003 (2003. gada 22. decembris), ar ko 2004. gadam atklāj tarifa kvotu dažu Turcijas preču importam Eiropas Kopienā EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1993. gada 6. decembra Regulu (EK) Nr. 3448/93, ar ko nosaka tirdzniecības režīmu, kas piemērojams dažām lauksaimniecības produktu pārstrādē iegūtām precēm [1], kurā jaunākie grozījumi izdarīti ar Regulu (EK) Nr. 2580/2000 [2], un jo īpaši tās 7. panta 2. punktu, ņemot vērā EK–Turcijas Asociācijas padomes 1997. gada 29. aprīļa Lēmumu Nr. 1/97 par noteikumiem, kas piemērojami dažiem pārstrādātiem lauksaimniecības produktiem [3], un jo īpaši tā 1. pantu, tā kā: (1) Lai veicinātu tirdzniecības attīstību saskaņā ar muitas savienības mērķiem, ar EK–Turcijas Asociācijas padomes Lēmumu Nr. 1/97 nosaka gada kvotu pēc vērtības attiecībā uz dažiem pastas izstrādājumiem, ko Kopienā importē no Turcijas. Šī kvota jāatklāj 2004. gadam, un tai jābūt izmantojamai saskaņā ar A.TR preču pārvadājumu sertifikātu, kas paredzēts EK–Turcijas Muitas sadarbības komitejas 2001. gada 28. marta Lēmumā Nr. 1/2001, ar kuru groza Lēmumu Nr. 1/96, ar ko nosaka sīki izstrādātus noteikumus EK–Turcijas Asociācijas padomes Lēmuma Nr. 1/95 [4] piemērošanai. (2) Ar Komisijas 1993. gada 2. jūlija Regulu (EEK) Nr. 2454/93, ar ko nosaka īstenošanas noteikumus Padomes Regulai (EEK) Nr. 2913/92 par Kopienas muitas kodeksa izveidi [5], kurā jaunākie grozījumi izdarīti ar Regulu (EK) Nr. 1335/2003 [6], nosaka tarifa kvotu pārvaldības noteikumus. Ir lietderīgi paredzēt ar šo regulu atklātās tarifa kvotas pārvaldību saskaņā ar minētajiem noteikumiem. (3) Šajā regulā noteiktie pasākumi ir saskaņā ar atzinumu, ko sniegusi Pārvaldības komiteja, kura nodarbojas ar horizontālajiem jautājumiem, kas saistīti ar I pielikumā neuzskaitītu pārstrādātu lauksaimniecības produktu tirdzniecību, IR PIEŅĒMUSI ŠO REGULU. 1. pants Kopienas tarifa kvotu, kas noteikta pielikumā, atklāj no 2004. gada 1. janvāra līdz 31. decembrim pielikumā minētajām precēm, kuras importē no Turcijas. Tarifa kvotu var izmantot, uzrādot A.TR preču pārvadājumu sertifikātu saskaņā ar EK–Turcijas muitas sadarbības komitejas Lēmumu Nr. 1/2001. 2. pants Kopienas tarifa kvotu, kas minēta 1. pantā, saskaņā ar 308.a, 308.b un 308.c pantu Regulā (EEK) Nr. 2454/93 pārvalda Komisija. 3. pants Šī regula stājas spēkā trešajā dienā pēc publicēšanas Eiropas Savienības Oficiālajā Vēstnesī. To piemēro no 2004. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 22. decembrī Komisijas vārdā — Komisijas loceklis Erkki Liikanen [1] OV L 318, 20.12.1993., 18. lpp. [2] OV L 298, 25.11.2000., 5. lpp. [3] OV L 126, 17.5.1997., 26. lpp. [4] OV L 98, 7.4.2001., 31. lpp. [5] OV L 253, 11.10.1993., 1. lpp. [6] OV L 187, 26.7.2003., 16. lpp. -------------------------------------------------- PIELIKUMS Kārtas Nr. | KN kods | Apraksts | Kvota | Piemērojamā nodokļa likme | 09.0205 | 19021100190219 | Termiski neapstrādāti pastas izstrādājumi, bez pildījuma un citādi nesagatavoti | EUR 2,5 miljoni | EUR 10,67/100 kg neto | --------------------------------------------------